ᱥᱚᱢᱵᱚᱞᱯᱩᱨ ᱡᱤᱞᱞᱟᱹ

ᱥᱚᱢᱵᱚᱞᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱨᱮ ᱢᱮᱱᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾  ᱥᱚᱢᱵᱚᱞᱯᱩᱨ ᱵᱟᱡᱟᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱥᱟᱥᱚᱱ ᱢᱩᱠᱷᱭᱟᱹᱥᱟᱲᱟ ᱠᱟᱱᱟ ᱾

ᱚᱛᱱᱚᱜ

ᱛᱷᱤᱛᱤ

ᱱᱚᱣᱟ ᱦᱚᱱᱚᱛ ᱫᱚ ᱢᱚᱦᱟᱱᱚᱫᱤ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱮᱨᱤᱭᱟ ᱫᱚ ᱖,᱗᱐᱒ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱾ ᱱᱚᱣᱟ ᱨᱮᱭᱟᱜ ᱖᱐% ᱴᱚᱴᱷᱟ ᱫᱚ ᱵᱤᱨ ᱦᱚᱛᱮᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ 

ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮᱭᱟᱜ 

 ᱯᱩᱨᱩᱵᱽ ᱱᱟᱠᱷᱟᱨᱮ ᱫᱮᱵᱽᱜᱚᱰ ᱦᱚᱱᱚᱛ

 ᱯᱩᱪᱷᱤᱢ ᱱᱟᱠᱷᱟᱨᱮ ᱡᱷᱟᱨᱥᱩᱜᱩᱰᱟ ᱦᱚᱱᱚᱛ ᱟᱨ ᱵᱚᱨᱚᱜᱚᱰ ᱦᱚᱱᱚᱛ

 ᱩᱛᱚᱨ ᱯᱟᱦᱴᱟ ᱨᱮ ᱥᱩᱱᱫᱚᱨᱜᱚᱰ ᱦᱚᱱᱚᱛ

 ᱫᱩᱠᱷᱤ ᱯᱟᱦᱴᱟ ᱨᱮ ᱥᱩᱵᱚᱨᱱᱚᱯᱩᱨ ᱦᱚᱱᱚᱛ ᱟᱨ ᱚᱱᱩᱜᱩᱲ ᱦᱚᱱᱚᱛ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮᱭᱟᱜ ᱱᱟᱜᱟᱢ ᱫᱚ ᱟᱹᱰᱤ ᱪᱩᱦᱞᱟᱹᱣ ᱜᱮ ᱦᱮᱡ ᱟᱹᱜᱩ ᱟᱠᱟᱱᱟ ᱯᱟᱨᱚᱢ ᱟᱠᱟᱱ ᱜᱮᱛᱩᱨ ᱥᱚᱛᱟᱵᱽᱫᱷᱤ ᱠᱷᱚᱱ ᱞᱟᱦᱟ ᱠᱷᱚᱱ ᱾ ᱱᱟᱜᱟᱢ ᱮ ᱞᱟᱹᱭ ᱟᱫᱚ ᱯᱩᱱᱟᱹᱜ ᱥᱚᱛᱟᱵᱽᱫᱷᱤ ᱨᱮ ᱥᱚᱢᱩᱫᱨᱚᱜᱩᱯᱛ ᱩᱛᱠᱚᱲ ᱨᱤᱱᱤᱡ ᱨᱟᱡᱟ ᱦᱟᱨᱟᱣ ᱠᱟᱛᱮ ᱡᱟᱦᱟᱸ ᱴᱚᱴᱷᱟ ᱠᱚᱭ ᱟᱢᱮᱴ ᱞᱮᱫᱼᱟ, ᱥᱚᱢᱵᱚᱞᱯᱩᱞ ᱚᱱᱟ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱴᱚᱴᱷᱟ ᱫᱚ ᱟᱹᱰᱤᱜᱟᱱ ᱨᱟᱡᱟ ᱠᱚᱣᱟᱜ ᱥᱟᱢᱨᱟᱡᱡᱚ ᱥᱟᱶ ᱥᱮᱞᱮᱫ ᱠᱟᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱥᱟᱥᱚᱱ ᱛᱤ ᱨᱮ ᱛᱟᱦᱮᱸ ᱮᱱᱟ ᱾ ᱢᱩᱪᱟᱹᱫ ᱨᱮ ᱑᱘᱐᱔ ᱥᱟᱞᱮᱨᱮ ᱵᱨᱤᱴᱤᱥ ᱛᱤ ᱛᱮ ᱥᱟᱥᱚᱱ ᱮᱱᱟ ᱾ ᱩᱱ ᱡᱚᱦᱚᱜ ᱥᱚᱢᱵᱚᱞᱯᱩᱨ ᱨᱮᱭᱟᱜ ᱟᱰᱤ ᱞᱮᱠᱟᱱ ᱴᱚᱴᱷᱟ ᱵᱤᱧᱡᱷᱟᱞ ᱨᱟᱡᱟ ᱟᱨ ᱡᱚᱢᱤᱫᱟᱨ ᱠᱚᱣᱟᱜ ᱜᱚᱵᱚᱞ ᱨᱮ ᱥᱟᱥᱚᱱ ᱠᱟᱛᱮ ᱦᱟᱹᱡᱩᱜ ᱠᱟᱱ ᱛᱟᱦᱮᱸᱫ ᱾ ᱢᱩᱪᱟᱹᱫ ᱨᱮ ᱑᱘᱑᱗ ᱥᱟᱞᱮᱨᱮ ᱯᱩᱨᱟᱹ ᱞᱮᱠᱟᱛᱮ ᱡᱚᱢᱤᱰᱟᱨ ᱛᱤ ᱠᱷᱚᱱ ᱥᱟᱦᱟ ᱠᱟᱛᱮ ᱵᱨᱤᱴᱤᱥ ᱮ ᱥᱟᱥᱚᱱ ᱠᱮᱫᱼᱟ ᱾ ᱥᱤᱧᱚᱛ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱱᱚᱣᱟ ᱫᱚ ᱳᱰᱤᱥᱟ ᱨᱮᱭᱟᱜ ᱢᱤᱫ ᱦᱟᱯᱲᱟᱜ ᱦᱚᱱᱚᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱥᱟᱥᱚᱱ ᱨᱮᱭᱟᱜ ᱥᱩᱵᱤᱫᱷᱟ ᱞᱟᱹᱜᱤᱫ ᱛᱮ ᱑᱓ ᱢᱟᱨᱪ ᱑᱙᱙᱓ ᱥᱟᱞᱮ ᱨᱮ ᱱᱚᱣᱟ ᱫᱚ ᱵᱚᱨᱚᱜᱚᱰ, ᱫᱮᱵᱽᱜᱚᱰ, ᱡᱷᱟᱨᱥᱩᱜᱩᱰᱟ, ᱥᱚᱢᱵᱚᱞᱯᱩᱨ ᱱᱚᱝᱠᱟ ᱜᱮ ᱔ ᱜᱚᱴᱟᱝ ᱦᱚᱱᱚᱛ ᱨᱮ ᱦᱟᱹᱴᱤᱧ ᱞᱮᱱᱟ ᱾

ᱥᱚᱢᱵᱚᱞᱯᱩᱨᱤᱭᱟᱹ ᱛᱤ ᱛᱮᱧ ᱞᱩᱜᱽᱲᱤ

ᱥᱚᱢᱵᱚᱞᱯᱩᱨᱤᱭᱟᱹ ᱛᱤ ᱛᱮᱧ ᱞᱩᱜᱽᱲᱤ ᱫᱚ ᱱᱤᱛᱚᱜ ᱡᱮᱜᱮᱛ ᱡᱟᱠᱟᱛ ᱨᱮ ᱞᱟᱯᱷᱟᱝ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱣᱟ ᱨᱮᱭᱟᱜ ᱨᱩᱯ ᱜᱩᱱ, ᱱᱚᱣᱟᱨᱮ ᱨᱚᱝ ᱮᱢ ᱨᱮᱭᱟᱜ ᱛᱚᱦᱚᱨ, ᱛᱮᱧ ᱨᱮᱭᱟᱜ ᱛᱚᱦᱚᱨ ᱠᱷᱟᱹᱛᱤᱨ ᱱᱚᱣᱟ ᱫᱚ ᱟᱹᱰᱤ ᱦᱚᱲ ᱠᱚ ᱠᱩᱥᱤᱭᱟᱜᱼᱟ ᱾ ᱱᱚᱣᱟ ᱞᱩᱜᱽᱲᱤ ᱨᱮᱭᱟᱜ ᱠᱷᱟᱥ ᱫᱚ ᱱᱚᱣᱟ ᱨᱮᱭᱟᱜ ᱨᱚᱝ ᱟᱹᱰᱤ ᱫᱤᱱ ᱫᱷᱟᱹᱵᱤᱡ ᱱᱟᱯᱟᱭ ᱜᱮ ᱛᱟᱦᱮᱸᱱᱟ ᱾ ᱥᱚᱢᱵᱚᱞᱯᱩᱨ ᱥᱟᱹᱲᱤ, ᱪᱟᱫᱚᱨ ᱟᱨ ᱮᱴᱟᱜ ᱵᱮᱵᱷᱟᱨᱮᱫ ᱞᱩᱜᱽᱲᱤ ᱞᱟᱹᱜᱤᱫ ᱦᱚᱸ ᱜᱚᱨᱚᱡᱽ ᱫᱚ ᱟᱹᱰᱤ ᱜᱮ ᱵᱟᱹᱲᱛᱤᱭᱟ ᱾

ᱦᱚᱲ ᱮᱞᱮᱞ

᱒᱐᱑᱑ ᱥᱟᱞᱮ ᱨᱮᱭᱟᱜ ᱦᱚᱲ ᱞᱮᱠᱷᱟ Census 2011: Odisha: Provisional Population Totals ᱞᱮᱠᱟᱛᱮ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑᱐,᱔᱔,᱔᱑᱐ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱟᱹᱛᱩ ᱴᱚᱞᱟᱨᱮ ᱗,᱓᱓,᱐᱒᱑ ᱟᱨ ᱵᱟᱡᱟᱨ ᱨᱮ ᱓,᱑᱑,᱓᱘᱙ ᱦᱚᱲ ᱠᱯ ᱵᱟᱥᱟᱜ ᱠᱟᱱᱟ ᱾Census 2011: Odisha: Rural Urban Distribution

 ᱠᱚᱲᱟ ᱦᱚᱯᱚᱱ ᱺ ᱕,᱒᱙,᱔᱒᱔
ᱟᱹᱛᱩ ᱴᱚᱞᱟᱨᱮ ᱺ ᱓,᱖᱙,᱒᱓᱘
 ᱵᱟᱡᱟᱨ ᱨᱮ ᱺ ᱑,᱖᱐,᱑᱘᱖
 ᱠᱩᱲᱤ ᱦᱚᱯᱚᱱ ᱺ ᱕,᱑᱔,᱙᱘᱖
 ᱟᱹᱛᱩ ᱴᱚᱞᱟᱨᱮ ᱺ ᱓,᱖᱓,᱗᱘᱓
 ᱵᱟᱡᱟᱨ ᱨᱮ ᱺ ᱑,᱕᱑,᱒᱐᱓

 ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱺ ᱑,᱑᱒,᱙᱔᱖

 ᱥᱮᱪᱮᱫ ᱫᱚᱨ ᱺ ᱗᱖ᱹ᱙᱑%
 ᱠᱚᱲᱟ ᱦᱚᱯᱚᱱ ᱺ ᱘᱕ᱹ᱑᱗%
 ᱠᱩᱲᱤ ᱦᱚᱯᱚᱱ ᱺ ᱖᱘ᱹ᱔᱗%

ᱥᱚᱢᱵᱚᱞᱯᱩᱨ ᱮᱱᱮᱡ

ᱥᱚᱢᱵᱚᱞᱯᱩᱨ ᱞᱟᱠᱪᱟᱨ ᱮᱱᱮᱡ ᱫᱚ ᱟᱡᱟᱜ ᱟᱲᱟᱝ, ᱨᱩᱨᱩ ᱥᱟᱯᱟᱵ ᱟᱨ ᱮᱱᱮᱡ ᱨᱮᱭᱟᱜ ᱛᱚᱦᱚᱨ ᱠᱷᱟᱹᱛᱤᱨ ᱯᱩᱨᱟᱹ ᱥᱤᱧᱚᱛ ᱨᱮ ᱟᱹᱰᱤ ᱵᱟᱹᱲᱛᱤ ᱦᱚᱲ ᱠᱚ ᱠᱩᱥᱤᱭᱟᱜᱼᱟ ᱾ 'ᱨᱚᱝᱜᱚᱵᱚᱛᱤ' ᱥᱮᱨᱮᱧ ᱫᱚ ᱯᱩᱨᱟᱹ ᱕᱐ ᱥᱮᱨᱢᱟ ᱠᱷᱚᱱ ᱢᱤᱫ ᱟᱹᱰᱤᱜᱮ ᱪᱷᱟᱨᱟᱣ ᱟᱠᱟᱱ ᱦᱚᱲ ᱠᱚ ᱠᱩᱥᱤᱭᱟᱜ ᱥᱮᱨᱮᱧ ᱱᱤᱛᱚᱜ ᱫᱷᱟᱹᱵᱤᱡ ᱪᱟᱞᱟᱣ ᱦᱟᱹᱡᱩᱜ ᱠᱟᱱᱟ ᱾ ᱱᱚᱣᱟ ᱥᱮᱨᱮᱧ ᱫᱚ ᱮᱴᱟᱜᱟᱜ ᱟᱹᱰᱤᱜᱟᱱ ᱯᱟᱹᱨᱥᱤ ᱛᱮᱦᱚᱸ ᱛᱚᱨᱡᱚᱢᱟ ᱟᱠᱟᱱᱟ ᱾

ᱧᱮᱢᱮᱞ ᱴᱚᱴᱷᱟ

 ᱥᱚᱢᱚᱞᱮᱥᱣᱚᱨᱤ ᱢᱩᱫᱽᱨᱤ

ᱥᱚᱢᱞᱮᱥᱣᱚᱨᱤ ᱢᱩᱫᱽᱨᱤ ᱫᱚ ᱥᱚᱢᱵᱚᱞᱯᱩᱨ ᱨᱮᱭᱟᱜ ᱢᱤᱫ ᱟᱹᱰᱤ ᱢᱟᱨᱮ ᱢᱩᱫᱽᱨᱤ ᱠᱟᱱᱟ ᱾ ᱟᱭᱳ ᱥᱚᱢᱞᱟᱭᱤ ᱫᱚ ᱥᱚᱢᱵᱚᱞᱯᱩᱨ ᱨᱤᱱ ᱦᱚᱲ ᱟᱠᱚᱭᱤᱡ ᱢᱟᱱᱟᱝ ᱵᱚᱸᱜᱟ ᱞᱮᱠᱟᱛᱮ ᱟᱹᱰᱤ ᱯᱟᱹᱦᱤᱞ ᱠᱷᱚᱱ ᱠᱚ ᱢᱟᱱᱟᱣ ᱵᱟᱛᱟᱣ ᱟᱹᱜᱩ ᱟᱠᱟ ᱫᱮᱭᱟ ᱾ ᱢᱩᱫᱽᱨᱤ ᱨᱮ ᱯᱟᱨᱟᱵᱽ ᱯᱩᱱᱟᱹᱭ ᱨᱮ ᱵᱚᱸᱜᱟ ᱵᱳᱨᱳ ᱟᱹᱰᱤ ᱨᱟᱹᱥᱠᱟᱹ ᱨᱚᱢᱡᱷᱚᱢ ᱛᱮ ᱦᱩᱭᱩᱜᱼᱟ ᱾ 

 ᱦᱤᱨᱟᱹᱠᱩᱫᱽ ᱵᱟᱸᱫᱽ

 ᱦᱩᱢᱟᱨ ᱵᱚᱠᱨᱚ ᱢᱩᱫᱽᱨᱤ

 ᱪᱤᱯᱤᱲᱤᱢᱟ

ᱨᱟᱡᱽᱼᱟᱹᱨᱤ

#ᱵᱟᱪᱷᱱᱟᱣ ᱴᱚᱴᱷᱟᱨᱤᱡᱚᱨᱵᱷᱮᱥᱚᱱ ପରିସୀମା ଅଧୀନସ୍ଥ ଅଞ୍ଚଳ (ᱢᱩᱱᱤᱥᱤᱯᱟᱞᱤᱴᱤ ᱟᱨ ᱯᱚᱧᱪᱟᱛ ᱥᱚᱢᱤᱛᱤ)᱑᱔ ᱟᱱ ᱵᱤᱫᱷᱟᱱ ᱥᱚᱵᱷᱟ ᱥᱚᱦᱮᱛᱨᱟᱡᱽᱼᱟᱹᱨᱤᱭᱟᱹ ᱫᱚᱞ᱑᱕ᱠᱩᱪᱤᱱᱰᱟᱚᱱᱩᱥᱩᱪᱤᱛ ᱡᱚᱱᱚᱡᱟᱹᱛᱤᱠᱩᱪᱤᱱᱰᱟ (ᱵᱤ), ᱠᱩᱪᱤᱱᱰᱟ, ᱵᱟᱢᱨᱟ, ᱡᱚᱢᱚᱱᱠᱤᱨᱟ ᱨᱟᱡᱮᱱᱫᱽᱨᱚ ᱠᱩᱢᱟᱨ ᱪᱷᱚᱛᱨᱤᱭᱟ  ᱠᱚᱸᱜᱽᱨᱮᱥ᱑᱖ᱨᱮᱝᱜᱟᱞᱤᱚᱱᱩᱥᱩᱪᱤᱛ ᱡᱟᱹᱛᱤᱨᱮᱝᱜᱟᱞᱤ, ᱫᱷᱟᱱᱚᱠᱩᱰᱟ, ᱢᱟᱱᱮᱥᱣᱚᱨ ᱫᱩᱨᱡᱚᱫᱷᱚᱱ ᱜᱚᱰᱤᱭᱟ  ᱠᱚᱸᱜᱽᱨᱮᱥ᱑᱗ᱥᱚᱢᱵᱚᱞᱯᱩᱨᱱᱚᱱᱼᱨᱤᱡᱚᱨᱵᱷᱮᱥᱚᱱᱥᱚᱢᱵᱚᱞᱯᱩᱨ (ᱢᱩ), ᱵᱩᱨᱞᱟ (ᱵᱤ), ᱦᱤᱨᱟᱠᱩᱫᱽ (ᱵᱤ) ᱡᱚᱭᱱᱟᱨᱟᱭᱚᱬ ᱢᱤᱥᱨᱚ   ᱵᱷᱟᱡᱚᱯᱟ᱑᱘ᱨᱮᱰᱷᱟᱠᱷᱳᱞᱱᱚᱱᱼᱨᱤᱡᱚᱨᱵᱷᱮᱥᱚᱱᱨᱮᱰᱷᱟᱠᱷᱳᱞ (ᱵᱤ), ᱨᱮᱰᱷᱟᱠᱷᱳᱞ, ᱡᱩᱡᱩᱢᱚᱨᱟ, ᱱᱟᱠᱚᱴᱤᱫᱮᱣᱲᱚ, ᱢᱟᱱᱮᱥᱣᱚᱨ  ᱯᱨᱚᱥᱱᱚ ᱟᱪᱟᱨᱡᱚ ᱵᱤ. ᱡᱚ. ᱫᱚ.

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ